অরোরা বিশ্ববিদ্যালয়
অরোরা বিশ্ববিদ্যালয় (ফরাসি: Université l'Aurore, চীনা: 震旦大學; ফিনিন: Zhèndàn Dàxué) ১৯০৩ থেকে ১৯৫২ সাল পর্যন্ত সাংহাইয়ের একটি ক্যাথলিক বিশ্ববিদ্যালয় ছিল৷ বিশ্ববিদ্যালয়টি জোসেফ মা জিয়াংবো, এসজে এবং ফ্রেঞ্চ জেসুইটরা ২৭ ফেব্রুয়ারি, ১৯০৩ তারিখে প্রতিষ্ঠা করে৷ ১৯০৫ সালে মা ফুদান বিশ্ববিদ্যালয় প্রতিষ্ঠার জন্য পদত্যাগ করেন, এবং এরপর কমিউনিস্ট বিপ্লব পর্যন্ত অরোরা ফরাসি জেসুইটদের দ্বারা পরিচালিত হয়৷ ১৯০৮ সাল থেকে, এটি সাংহাই এর ফ্রেঞ্চ কনসেশনে অবস্থিত ছিল৷ “১৯৪০-এর দশকে, প্রতিষ্ঠানটি সাংহাইয়ের বেসরকারি বিশ্ববিদ্যালয়ের মধ্যে বৃহত্তম না হলেও অন্যতম বৃহত্তম হয়ে ওঠে এবং এতে আইন, চিকিৎসা, বিজ্ঞান, ফলিত বিজ্ঞান এবং সাহিত্যের অনুষদ অন্তর্ভুক্ত ছিল, সাথে একটি প্রস্তুতিমূলক কোর্স, মহিলা কলেজ, নার্সিং প্রোগ্রাম, ডেন্টাল প্রশিক্ষণ, একটি বিখ্যাত প্রাকৃতিক বিজ্ঞান যাদুঘর (লে মুসি হিউডে), এবং সাংহাই এবং জিয়াননান জুড়ে অন্যান্য শহরে বেশ কয়েকটি সংশ্লিষ্ট কলেজ এবং লাইসি ছিলো৷” ১৯৫২ সালে, অরোরা ইউনিভার্সিটি ইস্ট চায়না নরমাল ইউনিভার্সিটি এবং ফুদান ইউনিভার্সিটিতে একীভূত হয়৷ তবে রসায়ন বিভাগ নতুন প্রতিষ্ঠিত ইস্ট চায়না ইনস্টিটিউট অফ কেমিক্যাল টেকনোলজির সাথে একীভূত হয় এবং মেডিকেল স্কুলটি সাংহাই সেকেন্ড মেডিকেল কলেজে যোগ দেয়৷